Enterografia MRI

|  |  |
| --- | --- |
| Kuvaus: | Ohutsuolen magneettikuvaus |

**TUTKIMUKSEEN VALMISTAUTUMINEN**

Rautalääkitys pitää lopettaa 5 päivää ennen kuvausta.

TUTKIMUSTA EDELTÄVÄNÄ PÄIVÄNÄ:

* vähärasvainen ja vähäkuituinen ruoka (vaalea leipä, mehukeitto, peruna, kala, kana)
* klo 16 jälkeen nauttikaa vain liemiruokia
* klo 18 ottakaa 3 kpl Toilax-tablettia (tai vastaavaa) suun kautta (tabletit saatte apteekista)
* muistakaa nauttia riittävästi nesteitä!

TUTKIMUSPÄIVÄN AAMUNA

* syömättä ja tupakoimatta
* nesteitä voitte nauttia vapaasti (myös mehukeittoja)
* lääkärin määräämät lääkkeet voitte ottaa normaalisti (ei rautaa)

**TUTKIMUKSEN KULKU**

Saapukaa RTG 2:lle on noin 1 tunti ennen suunniteltua kuvausta.

Teille annetaan aluksi lasillinen vettä ja laitetaan muovikanyyli kyynärtaipeen laskimoon suonensisäistä tehosteaineen antoa varten.

Kanyylin laiton jälkeen saatte veteen sekoitettua sorbitolia ja lisäksi noin puoli litraa vettä, jotka juotte noin 45 min kuluessa.

Ennen kuvausta käykää vessassa tyhjentämässä rakkonne. Omat vaatteet vaihdetaan sairaala-asuun. Tarvittaessa saatte vielä vaipan suojaksenne (sorbitoli saattaa aiheuttaa ripulia).

Kuvauksen aikana olette tutkimuspöydällä vatsallaan. Kuvataan useita lyhyitä kuvasarjoja hengityspidätyksessä. Hengitysohjeet kuulette kuulokkeiden kautta. Saatte tutkimuksen ajaksi käteenne hoitajakutsupainikkeen.

Varsinainen magneettikuvaus kestää noin ½ tuntia.

**TUTKIMUKSEN JÄLKIHOITO**

Sorbitoli saattaa aiheuttaa ripulia jo kuvauksen aikana ja tutkimuspäivänä.

**YHTEYSTIEDOT**

Jos tiedätte tai epäilette olevanne raskaana, tai Teillä on kysyttävää tutkimuksesta, ottakaa yhteys röntgen 2:een, puh. 017 – 173338 arkisin klo 8 – 14.30.